一首音樂通常會有段主旋律，係嗰首音樂嘅主要思想同情感嘅所在。主旋律會同啲和音一齊各自獨立噉響，但主旋律通常會大聲啲、獨特啲又或者係啲音高變化得勁啲，令到首主旋律比較大機會成為聽眾嘅注意力中心，例如正話提到嘅《c大調第16號鋼琴奏鳴曲》－由《c大調第16號鋼琴奏鳴曲》樂譜開頭嗰段經已睇得出，同首主旋律比起嚟，伴奏相當單調同重複－所以啱嗮攞嚟做主旋律嘅陪襯。